સામગ્રી: ડિટેન્શન સેન્ટરમાંથી 4 વર્ષ પછી મુક્ત કરાયેલ વ્યક્તિ હબીબ ઉર રહેમાન

એ સમયે વિદેશી જાહેર થયેલાં લોકો માટે ડિટેન્શન સેન્ટર જેવી કોઈ અલગ વ્યવસ્થા ન હતી. 

અદાલતના ચુકાદા પછી આસામ સરકારે કેન્દ્ર સરકાર સાથે ચર્ચા કરીને 17 જૂન, 2009માં રાજ્યમાં ડિટેન્શન સેન્ટર બનાવવા માટે એક જાહેરનામું બહાર પાડ્યું. 

એ પ્રકારે પહેલું અસ્થાયી ડિટેન્શન સેન્ટર ગ્વાલપાડા જેલમાં બનાવવામાં આવ્યું અને પછી અન્ય ત્રણ ડિટેન્શન સેન્ટર ખોલવામાં આવ્યા. 

ગુવાહાટી હાઈકોર્ટમાં વિદેશી નાગરિકોના અડધાથી વધારે કેસ લડી રહેલાં વરિષ્ઠ વકીલ હાફિઝ રશીદ અહમદ ચૌધરીએ આસામમાં ડિટેન્શન સેન્ટર વિશે બીબીસી સાથે વાત કરતાં આ જાણકારીઓ આપી.

વરિષ્ઠ વકીલ હાફિઝ રશીદ અહમદ ચૌધરી

તેમણે કહ્યું, "પહેલાં વિદેશી નાગરિકોને સામાન્ય ગુનેગારોની સાથે જ જેલમાં રાખવામાં આવતાં હતાં જે માનવીય સ્તરે યોગ્ય ન હતું." 

"વિદેશી જાહેર કરવામાં આવેલી મહિલા પોતાનાં નાનાં બાળકોની સાથે જેલમાં સામાન્ય ગુનેગારોની સાથે કેદ હતી. માનવાધિકાર માટે કામ કરનાર લોકોએ આ મામલે ઘણો વિરોધ કર્યો." 

"તે પછી 2011થી જેલમાં જ વિદેશી જાહેર કરવામાં આવેલાં લોકો માટે અલગથી સેલની વ્યવસ્થા કરવામાં આવી. તેને ડિટેન્શન સેન્ટર અથવા ધરપકડ સેન્ટર કહેવામાં આવ્યું."

એ દરમિયાન જસ્ટિસ બિપ્લવ કુમાર શર્માએ 50થી વધારે બાંગ્લાદેશી નાગરિકોના દેશનિકાલનો આદેશ આપ્યો હતો, આ લોકોએ ભારતની નાગરિકતા છેતરપિંડીથી મેળવી હતી અને ત્યાં સુધી કે તેઓ આસામના મતદાર બની ગયાં હતાં. 

2008માં બીબીસી સંવાદદાતા રહેલા સુબીર ભૌમિકે એ ઘટનાને રિપોર્ટ કરી હતી.

ડિટેન્શન સેન્ટરના અસ્તિત્વ પર ચર્ચા

ચંદ્રધર દાસને સિલ્ચર જેલમાં રાખવામાં આવ્યા હતા.

આસામના ગ્વાલપાડા જિલ્લાના માટિયા ગામની 20 વીઘા જમીન પર નિર્માણ થઈ રહેલાં એક ડિટેન્શન સેન્ટરના સત્યને લઈને ભાજપ અને કૉંગ્રેસ વચ્ચે રાજકીય ચર્ચા ચાલી રહી છે. 

બેઉ પક્ષના નેતાઓ એકબીજાને જૂઠાં કે સાચા સાબિત કરવાને લઈને પોત-પોતાની વાત મૂકી રહ્યા છે. 

અઠવાડિયા અગાઉ દિલ્હીના રામલીલા મેદાનમાં વડા પ્રધાન નરેન્દ્ર મોદીએ ભારતમાં કોઈ ડિટેન્શન સેન્ટર નથી એવો દાવો કર્યો હતો, ત્યાંથી આ ચર્ચાની શરૂઆત થઈ હતી.

વડા પ્રધાને દેશમાં ડિટેન્શન સેન્ટર હોવાની વાતને જ્યારે આસામમાં સ્થિત ડિટેન્શન સેન્ટરનું સત્ય વડા પ્રધાન મોદીના દાવાથી બિલકુલ અલગ છે.

આસામમાં હાલ છ ડિટેન્શન સેન્ટર છે જે અલગ-અલગ કેન્દ્રિય જેલમાં અસ્થાયી રીતે ચાલી રહ્યા છે....\nઅગાઉની સામગ્રીનો સારાંશ નીચે મુજબ કરી શકાય છે:
ગુવાહાટી હાઈકોર્ટના જસ્ટિસ બિપ્લવ કુમાર શર્માની બેન્ચે જુલાઈ 2008માં એક ચુકાદો સંભળાવતાં કહ્યું હતું, "હંમેશાં લોકો વિદેશી જાહેર થયા પછી ગાયબ થઈ જાય છે એટલાં માટે તેમને પકડીને રાખવા માટે રાજ્ય સરકાર ડિટેન્શન સેન્ટરની વ્યવસ્થા કરે જેથી તેમનો દેશનિકાલ કરી શકાય."